Diari Oficial de la Generalitat Valenciana


Sumari del DOGV 5191, del 03-02-2006 (2006/950)

Resolució del 14 de desembre de 2005, del secretari autonòmic de Turisme i director de l'Agència Valenciana del Turisme, per la que es dóna de baixa en el Registre General d'Empreses, Establiments i Professions Turístiques de la Comunitat Valenciana als Apartaments Europa de Vinaròs, i en conseqüència conclús el procediment iniciat pel Servici Territorial de Castelló, procedint-se a l'arxivament de les actuacions.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5191

Data del DOGV
:   03-02-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/950


Organisme emissor
:   Agència Valenciana del Turisme

Tipus de document
:   Anunci

Resolució del 14 de desembre de 2005, del secretari autonòmic de Turisme i director de l'Agència Valenciana del Turisme, per la que es dóna de baixa en el Registre General d'Empreses, Establiments i Professions Turístiques de la Comunitat Valenciana als Apartaments Europa de Vinaròs, i en conseqüència conclús el procediment iniciat pel Servici Territorial de Castelló, procedint-se a l'arxivament de les actuacions. [2006/M950]  
Per no haver sigut possible notificar de forma personal i directa a la interessada Mercedes Calduch Meseguer, representant de l'empresa Apartaments Europa de Vinaròs, la resolució de baixa dels esmentats apartaments en el Registre General d'Empreses, Establiments i Professions Turístiques de la Comunitat Valenciana, és procedent la publicació en el Diari Oficial de la Generalitat Valenciana, a l'efecte del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 19 de gener de 2006.. La cap de l'Àrea de Producte: Isabel Palafox Gámir.  
Vista la proposta de baixa d'ofici efectuada pel Servici Territorial de Turisme de Castelló dels Apartaments Europa, sitis a Colònia Europa s/n, de Vinaròs, signatura A-CS-182.  
Atés que:  
Primer  
En data 7 de juliol de l'any en curs es va efectuar visita per la Inspecció del Servici Territorial de Turisme de Castelló a l'establiment de referència. L'inspector en el seu informe diu literalment que:  
«Visitat l'establiment de referència, la representant legal de l'empresa Mercedes Calduch Meseguer manifesta que fa diversos anys que la dita empresa va cessar en l'activitat d'empresa explotadora d'apartaments turístics pel que per a esta inspecció és procedent la baixa en el registre corresponent.»  
Segon  
El dia 21 de juliol es va remetre a la interessada el tràmit d'audiència prèvia a la baixa dels apartaments en el Registre General d'Empreses, Establiments i Professions Turístiques de la Comunitat Valenciana. El dit acord, notificat mitjançant un edicte en el Butlletí Oficial de la Província de Castelló número 115, de data 24 de setembre de 2005, concedia a la interessada de conformitat amb l'article 84 de la Llei 30/1992, de Règim Jurídic de les Administracions Públiques i del Procediment Administratiu Comú (d'ara en avant LRJPAC) un termini de 10 dies per a presentar quantes al·legacions i documents estimara oportuns en defensa dels seus interessos. Així mateix se li indicava que, de no presentar al·legacions, es proposaria la baixa de l'esmentat establiment.  
Tercer  
Transcorregut el termini indicat en l'anterior considerant, la interessada no ha presentat cap al·legació.  
Als anteriors fets li són d'aplicació els següents  
Fonaments de dret:  
Primer  
Els articles 68 i 69 de la LRJPAC, en allò que a la iniciació del procediment d'ofici es referix.  
Segon  
Els articles 7 i 14.3 de la Llei 3/1998, de 21 de maig, ja que establixen respectivament que «són empreses d'allotjament turístic aquelles que des d'un establiment obert al públic (...)» i que «la modalitat i classificació es mantindrà mentre siguen complits els requisits tinguts en compte a l'efectuar aquella, i mentre persistisca el caràcter turístic de l'activitat, podent revisar-se d'ofici o a petició de part, prèvia instrucció de l'oportú expedient. La dita revisió podrà donar lloc a una variació de la seua classificació o la baixa del mateix en el corresponent registre».  
Tercer  
L'article 65 de la Llei 3/1998, de 21 de maig, de Turisme de la Comunitat Valenciana, alhora que disposa que «els actes o fets constatats per la inspecció es reflectiran en una acta que gaudirà de presumpció de veracitat, excepte prova en contra, i que es formalitzarà en el mode reglamentàriament determinat». En el cas que ens ocupa, la Inspecció de Turisme va constatar que l'edifici on s'ubicava l'establiment havia sigut derruït.  
L'article 89.5 de la LRJPAC, ja que disposa que «l'acceptació d'informes o dictàmens servirà de motivació a la resolució quan s'incorpore al text d'esta». A estos efectes, s'ha reproduït l'informe emés per la Inspecció del Servici Territorial de Turisme de Castelló.   
Per allò que s'ha exposat, el secretari autonòmic de Turisme i director de l'Agència Valenciana del Turisme, en virtut de les competències conferides per l'article 9.Dos.i), del Decret 209/2004, de 8 d'octubre, del Consell de la Generalitat, pel que s'aprova el Reglament de l'Agència Valenciana del Turisme (DOGV de 13 d'octubre de 2004), resol:  
Donar de baixa en el Registre General d'Empreses, Establiments i Professions Turístiques de la Comunitat Valenciana els Apartaments Europa, de Vinaròs i, en conseqüència, conclús el procediment iniciat per acord del Servici Territorial de Turisme de Castelló.  
El que es notifica de conformitat amb el que disposen els articles 58 i 59 de la LRJPAC.  
Contra la present resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà de la notificació d'esta, d'acord amb el que establixen els articles 114 i 115, en relació amb el 48.2 de la LRJPAC.  
València, 14 de desembre de 2005.. El secretari autonòmic de Turisme i director de l'Agència Valenciana del Turisme: Matías Pérez Such.